KOMISIJOS REGLAMENTAS (ES) Nr. 813/2013

2013 m. rugpjūčio 2 d.

kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą (1), ypač į jos 15 straipsnio 1 dalį,

pasitarusi su Ekologinio projektavimo konsultacijų forumu,

kadangi:

pagal Direktyvą 2009/125/EB Komisija turėtų nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis yra didelė ir kurie daro didelį poveikį aplinkai ir turi didelį poveikio aplinkai gerinimo be pernelyg didelių išlaidų patobulinant konstrukciją potencialą;

nustatyta, kad šio reglamento tikslais svarbūs patalpų šildytuvų ir kombinuotųjų šildytuvų aplinkosauginiai aspektai yra energijos suvartojimas gaminio naudojimo etapu ir (šildytuvų su šilumos siurbliais) garso galios lygis. Be to, jei šildytuvas naudoja iškastinį kurą, išmetamų azoto oksidų, anglies monoksido, kietųjų dalelių ir angliavandenilių kiekiai yra laikomi svarbiais aplinkosauginiais aspektais;

apskaičiuota, kad 2005 m. Sąjungoje metinės energijos sąnaudos, susijusios su patalpų šildytuvais ir kombinuotaisiais šildytuvais, buvo apie 12 089 PJ (289 mln. t naftos ekvivalento), o tai atitinka 698 mln. t išmesto CO2. Prognozuojama, kad jei nebus imtasi specialių priemonių, 2020 m. per metus bus suvartojama 10 688 PJ energijos. Apskaičiuota, kad 2005 m. Sąjungoje per metus išmetamų azoto oksidų, susijusių su patalpų šildytuvais ir kombinuotaisiais šildytuvais, kiekis buvo apie 821 kt SOx ekvivalento. Prognozuojama, kad jei nebus imtasi specialių priemonių, 2020 m. per metus bus išmetama 783 kt SOx ekvivalento. Parengiamojo tyrimo duomenimis, naudojamų patalpų šildytuvų ir kombinuotųjų šildytuvų suvartojamos energijos ir išmetamų azoto oksidų kiekiai gali būti gerokai sumažinti;

numatoma, kad dėl bendro šiame reglamente ir 2013 m. vasario 18 d. Komisijos deleguotajame reglamente (ES) Nr. 811/2013 kuriuo papildoma Europos Parlamento ir Tarybos direktyva 2010/30/ES, nustatant patalpų šildytuvų, kombinuotųjų šildytuvų, patalpų šildytuvo, temperatūros reguliatoriaus ir saulės energijos įrenginio komplektų ir kombinuotojo šildytuvo, temperatūros reguliatoriaus ir saulės energijos įrenginio komplektų energijos vartojimo efektyvumo ženklinimo reikalavimus (4) , nustatytų ekologinio projektavimo reikalavimų poveikio iki 2020 m. per metus būtų sutaupoma 1 900 PJ (apie 45 mln. t naftos ekvivalento), o tai prilygsta 110 mln. t CO2, ir sumažėtų metinis išmetamų azoto oksidų kiekis (apie 270 kt SOx ekvivalento), palyginti su tuo, jei nebūtų imtasi priemonių;

be šiame reglamente nustatytų teisiškai privalomų reikalavimų, turėtų būti nurodyti geriausių turimų technologijų etalonai, siekiant užtikrinti, kad informacija apie patalpų šildytuvų ir kombinuotųjų šildytuvų aplinkosauginį veiksmingumą per jų gyvavimo ciklą būtų plačiai žinoma ir lengvai prieinama;

PRIĖMĖ ŠĮ REGLAMENTĄ:

1 straipsnis

Dalykas ir taikymo sritis

1. Šiame reglamente nustatomi rinkai tiekiamų ir (arba) pradedamų naudoti patalpų šildytuvų ir kombinuotųjų šildytuvų, kurių vardinis šilumos atidavimas ≤ 400 kW, – įskaitant patalpų šildytuvus, integruotus į Deleguotojo reglamento (ES) Nr. 811/2013 2 straipsnyje apibrėžtus patalpų šildytuvo, temperatūros reguliatoriaus ir saulės energijos įrenginio komplektus arba kombinuotojo šildytuvo, temperatūros reguliatoriaus ir saulės energijos įrenginio komplektus – ekologinio projektavimo reikalavimai.

2. Šis reglamentas netaikomas:

c)

2 straipsnis

Apibrėžtys

Be Direktyvos 2009/125/EB 2 straipsnio apibrėžčių, šiame reglamente vartojamos šios apibrėžtys:

1) šildytuvas– patalpų šildytuvas arba kombinuotasis šildytuvas;

2) patalpų šildytuvas– įrenginys,

3) kombinuotasis šildytuvas– patalpų šildytuvas, suprojektuotas taip, kad kartu tiektų šilumą, reikalingą tam tikros temperatūros karšto geriamojo ir sanitarinio vandens tam tikram kiekiui ir srautui tiekti nustatytais intervalais, ir prijungtas prie išorinio geriamojo arba sanitarinio vandens šaltinio;

4) vandens pagrindu veikianti centrinio šildymo sistema– sistema, kurioje vanduo naudojamas kaip šilumos perdavimo terpė ir per ją centralizuotai pagaminta šiluma paskirstoma į šilumos spinduliavimo įtaisus patalpoms ar jų dalims šildyti;

5) šilumos generatorius– šildytuvo dalis, gaminanti šilumą vienu ar keliais iš šių būdų:

šilumos generatorius, suprojektuotas įmontuoti šildytuve ar šildytuvo korpuse, taip pat laikomas šildytuvu;

6) šildytuvo korpusas– šildytuvo dalis, suprojektuota tam, kad joje būtų įtaisytas šilumos generatorius;

7) vardinis šilumos atidavimas (Prated)– deklaruotas šildytuvo šilumos atidavimas (kW), kai patalpos ir vanduo, kai taikoma, šildomi standartinėmis veikimo sąlygomis; patalpų šildytuvų su šilumos siurbliais ir kombinuotųjų šildytuvų su šilumos siurbliais atveju standartinės veikimo sąlygos, kurioms esant nustatomas vardinis šilumos atidavimas, yra norminės projektinės sąlygos, pateiktos III priedo 4 lentelėje;

8) standartinės veikimo sąlygos– šildytuvų veikimo sąlygos esant vidutinio klimato sąlygoms, kuriomis nustatomas vardinis šilumos atidavimas, sezoninis energijos patalpoms šildyti vartojimo efektyvumas, energijos vandeniui šildyti vartojimo efektyvumas, garso galios lygis ir išmetamo azoto oksido kiekis;

9) biomasė– biologiškai skaidi biologinės kilmės produktų, atliekų ir liekanų, gaunamų žemės ūkyje (įskaitant augalinės ir gyvulinės kilmės medžiagas), miškų ūkyje ir susijusiose pramonės šakose, įskaitant žuvininkystę ir akvakultūrą, dalis, taip pat biologiškai skaidi pramoninių ir buitinių atliekų dalis;

10) biomasės kuras– iš biomasės pagamintas dujinis arba skystasis kuras;

11) iškastinis kuras– dujinis arba skystasis iškastinis kuras;

12) patalpų šildytuvas su šildymo katilu– patalpų šildytuvas, kuriuo šiluma gaminama deginant iškastinį ir (arba) biomasės kurą ir (arba) naudojant kaitinimo elementų elektrinės varžos Džaulio šilumą;

13) kombinuotasis šildytuvas su šildymo katilu– patalpų šildytuvas su šildymo katilu, suprojektuotas tiekti šilumą, skirtą tam tikram karšto tam tikros temperatūros geriamojo ir sanitarinio vandens kiekiui ir srautui tiekti tam tikrais intervalais, ir prijungtas prie išorinio geriamojo arba sanitarinio vandens šaltinio;

14) patalpų šildytuvas su elektriniu šildymo katilu– patalpų šildytuvas su šildymo katilu, kuriame šiluma gaminama panaudojant tik kaitinimo elementų elektrinės varžos Džaulio šilumą;

15) kombinuotasis šildytuvas su elektriniu šildymo katilu– kombinuotasis šildytuvas su šildymo katilu, kuriame šiluma gaminama panaudojant tik kaitinimo elementų elektrinės varžos Džaulio šilumą;

16) kogeneracinis patalpų šildytuvas– patalpų šildytuvas, vienu metu tuo pačiu procesu gaminantis šilumą ir elektros energiją;

17) patalpų šildytuvas su šilumos siurbliu– patalpų šildytuvas, kuriuo šiluma gaminama naudojant aplinkos šilumą iš oro šaltinio, vandens šaltinio arba grunto šaltinio ir (arba) šilumingųjų atliekų; patalpų šildytuvuose su šilumos siurbliais gali būti vienas ar daugiau papildomų šildytuvų, kuriuose naudojama kaitinimo elementų elektrinės varžos Džaulio šiluma arba deginamas iškastinis ir (arba) biomasės kuras;

18) kombinuotasis šildytuvas su šilumos siurbliu– patalpų šildytuvas su šilumos siurbliu, suprojektuotas tiekti šilumą, skirtą tam tikram karšto tam tikros temperatūros geriamojo ir sanitarinio vandens kiekiui ir srautui tiekti tam tikrais intervalais, ir prijungtas prie išorinio geriamojo arba sanitarinio vandens šaltinio;

19) papildomas šildytuvas– ne pirmiausia naudojamas šildytuvas, gaminantis šilumą, kai šilumos poreikis viršija pirmiausia naudojamo šildytuvo vardinį šilumos atidavimą;

20) sezoninis energijos patalpoms šildyti vartojimo efektyvumas (ηs )– nustatyto šildymo sezono patalpų šildymo, kurį teikia šildytuvas, poreikio ir metinio energijos suvartojimo, kurio reikia šiam poreikiui patenkinti, santykis (%);

21) energijos vandeniui šildyti vartojimo efektyvumas (ηwh )– geriamojo arba sanitarinio vandens, tiekiamo kombinuotuoju šildytuvu, naudingosios energijos ir jo gamybai būtinos energijos santykis (%);

22) garso galios lygis (LWA )– A svertinis garso galios lygis patalpoje ir (arba) lauke (dB);

23) perskaičiavimo koeficientas (CC)– koeficientas, atitinkantis Europos Parlamento ir Tarybos direktyvoje 2012/27/ES (7) nurodytą apskaičiuotą 40 % ES energijos gamybos efektyvumo vidurkį. Perskaičiavimo koeficiento reikšmė yra CC = 2,5.

Papildomos II–V prieduose vartojamų terminų apibrėžtys pateiktos I priede.

3 straipsnis

Ekologinio projektavimo reikalavimai ir jų taikymo tvarkaraštis

1. Šildytuvų ekologinio projektavimo reikalavimai nustatyti II priede.

2. Ekologinio projektavimo reikalavimai taikomi pagal šį tvarkaraštį:

c)

3. Atitiktis ekologinio projektavimo reikalavimams nustatoma ir apskaičiuojama pagal III priede išdėstytus reikalavimus.

4 straipsnis

Atitikties vertinimas

1. Direktyvos 2009/125/EB 8 straipsnio 2 dalyje nurodyta atitikties vertinimo procedūra – tos direktyvos IV priede nustatyta projektavimo vidaus kontrolės sistema arba V priede nustatyta valdymo sistema, nepažeidžiant Tarybos direktyvos 92/42/EEB 7 straipsnio 2 dalies ir 8 straipsnio, taip pat jos III–V priedų.

2. Atitikčiai įvertinti į techninius dokumentus įtraukiama šio reglamento II priedo 5 punkto b papunktyje nurodyta informacija apie gaminį.

5 straipsnis

Rinkos priežiūros tikslais taikoma patikros procedūra

Atlikdamos Direktyvos 2009/125/EB 3 straipsnio 2 dalyje nurodytus patikrinimus, kuriuos privaloma atlikti vykdant rinkos priežiūrą ir kuriais nustatoma, ar laikomasi šio reglamento II priede nustatytų reikalavimų, valstybių narių institucijos taiko šio reglamento IV priede aprašytą patikros procedūrą.

6 straipsnis

Etalonai

Įsigaliojant šiam reglamentui efektyviausių rinkoje esančių šildytuvų orientaciniai etalonai pateikti V priede.

7 straipsnis

Peržiūra

Komisija ne vėliau kaip per penkerius metus nuo šio reglamento įsigaliojimo dienos jį persvarsto atsižvelgdama į šildytuvų technologijų pažangą ir pateikia to persvarstymo rezultatus Ekologinio projektavimo konsultacijų forumui. Peržiūrint reglamentą įvertinami visų pirma šie aspektai:

c)

8 straipsnis

Pereinamojo laikotarpio nuostatos

1. Iki 2015 m. rugsėjo 26 d. valstybės narės gali leisti rinkai tiekti ir (arba) pradėti naudoti šildytuvus, kurie atitinka šio reglamento priėmimo metu galiojusias nacionalines nuostatas dėl sezoninio energijos patalpoms šildyti vartojimo efektyvumo ir garso galios lygio.

2. Iki 2018 m. rugsėjo 26 d. valstybės narės gali leisti rinkai tiekti ir (arba) pradėti naudoti patalpų šildytuvus, kurie atitinka šio reglamento priėmimo metu galiojusias nacionalines nuostatas dėl išmetamų azoto oksidų.

9 straipsnis

Panaikinimas

Direktyva 92/42/EEB – išskyrus jos 7 straipsnio 2 dalį ir 8 straipsnį, taip pat jos III–V priedus – panaikinama nepažeidžiant valstybių narių įsipareigojimų, susijusių su minėtos direktyvos perkėlimu į nacionalinę teisę ir jos taikymu, kol bus pradėti taikyti šio reglamento II priede išdėstyti ekologinio projektavimo reikalavimai.

10 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

(1) OL L 285, 2009 10 31, p. 10.

(2) OL L 167, 1992 6 22, p. 17.

(3) OL L 330, 2009 12 16, p. 10.

(4) Žr. šio Oficialiojo leidinio p. 1.

(5) OL L 316, 2012 11 14, p. 12.

(6) OL L 334, 2010 12 17, p. 17.

(7) OL L 315, 2012 11 14, p. 1.

I PRIEDAS

II–V prieduose vartojamų terminų apibrėžtys

II–V prieduose vartojamų terminų apibrėžtys:

Su šildytuvais susijusios apibrėžtys

1) budėjimo veiksena– būsena, kai šildytuvas yra prijungtas prie elektros energijos tinklo, tinkamam veikimui užtikrinti yra maitinamas iš šio tinklo ir atlieka tik toliau išvardytas neribotos trukmės funkcijas: veikimo aktyvinimo funkciją arba veikimo aktyvinimo funkciją ir tik rodo įjungtą veikimo aktyvinimo funkciją ir (arba) rodo informaciją arba būseną;

2) energijos suvartojimas budėjimo veiksena (PSB )– budėjimo veiksena veikiančio šildytuvo vartojamoji galia (kW);

3) vidutinio klimato sąlygos– Strasbūro mieste įprasta temperatūra;

4) temperatūros reguliatorius– sąsajos su galutiniu naudotoju įranga, kuria nustatoma pageidaujama patalpų temperatūros vertė ir laikas, taip pat šildytuvo sąsajai, kaip antai centriniam procesoriui, perduodami susiję duomenys, pagal kuriuos tiksliau reguliuojama patalpų temperatūra;

5) didžiausiasis šilumingumas (GCV)– šilumos kiekis, gautas su deguonimi visiškai sudeginus vieną kuro kiekio vienetą ir degimo produktams vėl atvėsus iki aplinkos temperatūros. Į šilumos kiekį įskaičiuojama kure esančių vandens garų ir degant kure esančiam vandeniliui susidarančių vandens garų kondensacijos šiluma;

6) lygiavertis modelis– rinkai patiektas modelis, kurio techniniai parametrai, nurodyti II priedo 5 punkto atitinkamai 1 ir 2 lentelėse, yra tokie patys kaip kito modelio, kurį rinkai patiekė tas pats gamintojas, parametrai.

Su patalpų šildytuvais su šildymo katilu, kombinuotaisiais šildytuvais su šildymo katilu ir kogeneraciniais patalpų šildytuvais susijusios apibrėžtys

7) kurą naudojantis patalpų šildytuvas su šildymo katilu– patalpų šildytuvas su šildymo katilu, kuris šilumą gamina degindamas iškastinį kurą ir (arba) biomasės kurą, ir kuriame gali būti vienas ar daugiau papildomų šilumos generatorių, kuriuose naudojama kaitinimo elementų elektrinės varžos Džaulio šiluma;

8) kurą naudojantis kombinuotasis šildytuvas su šildymo katilu– kombinuotasis šildytuvas su šildymo katilu, kuris šilumą gamina degindamas iškastinį kurą ir (arba) biomasės kurą, ir kuriame gali būti vienas ar daugiau papildomų šilumos generatorių, kuriuose naudojama kaitinimo elementų elektrinės varžos Džaulio šiluma;

9) B1 tipo katilas– kurą naudojantis patalpų šildytuvas su šildymo katilu ir su traukos kreiptuvu, skirtas jungti prie natūralios traukos dūmtakio, kuriuo degimo likučiai šalinami iš patalpos, kurioje yra kuru varomas patalpų šildytuvas su šildymo katilu, ir degimo metu išsiskyrusios dujos tiesiogiai ištraukiamos iš patalpos; B1 tipo katilas parduodamas tik kaip B1 tipo katilas;

10) B1 tipo kombinuotasis katilas– kurą naudojantis kombinuotasis šildytuvas su šildymo katilu ir su traukos kreiptuvu, skirtas jungti prie natūralios traukos dūmtakio, kuriuo degimo likučiai šalinami iš patalpos, kurioje yra kuru varomas kombinuotasis šildytuvas su šildymo katilu, ir degimo metu išsiskyrusios dujos tiesiogiai ištraukiamos iš patalpos; B1 tipo kombinuotasis katilas parduodamas tik kaip B1 tipo kombinuotasis katilas;

11) sezoninis energijos patalpoms šildyti vartojimo efektyvumas aktyviojoje veiksenoje (ηson )– tai:

kurą naudojančių patalpų šildytuvų su šildymo katilu ir kurą naudojančių kombinuotųjų šildytuvų su šildymo katilu atveju – šiluminio naudingumo esant vardiniam šilumos atidavimui ir šiluminio naudingumo esant 30 % vardinio šilumos atidavimo svertinis vidurkis (%),

patalpų šildytuvų su elektriniu šildymo katilu ir kombinuotųjų šildytuvų su elektriniu šildymo katilu atveju – šiluminis naudingumas esant vardiniam šilumos atidavimui (%),

kogeneracinių patalpų šildytuvų be papildomų šildytuvų atveju – šiluminis naudingumas esant vardiniam šilumos atidavimui (%),

kogeneracinių patalpų šildytuvų su papildomais šildytuvais atveju – šiluminio naudingumo esant vardiniam šilumos atidavimui, kai papildomas šildytuvas išjungtas, ir šiluminio naudingumo esant vardiniam šilumos atidavimui, kai papildomas šildytuvas įjungtas, svertinis vidurkis (%);

12) šiluminis naudingumas (η)– patalpų šildytuvo su šildymo katilu, kombinuotojo šildytuvo su šildymo katilu arba kogeneracinio patalpų šildytuvo naudingojo šilumos atidavimo ir bendro suvartojamos energijos kiekio santykis (%), kai bendras suvartojamos energijos kiekis išreikštas didžiausiuoju šilumingumu ir (arba) galutine energija, padauginta iš perskaičiavimo koeficiento;

13) naudingasis šilumos atidavimas (P)– patalpų šildytuvo su šildymo katilu, kombinuotojo šildytuvo su šildymo katilu arba kogeneracinio patalpų šildytuvo šilumos atidavimas šilumos nešikliui (kW);

14) elektrinis naudingumas (ηel )– kogeneracinio patalpų šildytuvo pagaminamos elektros energijos ir bendro suvartojamos energijos kiekio santykis (%), kai bendras suvartojamos energijos kiekis išreikštas didžiausiuoju šilumingumu ir (arba) galutine energija, padauginta iš perskaičiavimo koeficiento;

15) uždegimo degiklio vartojamoji galia (Pign )– degiklio, kurio paskirtis uždegti pagrindinį degiklį, vartojamoji galia, išreikšta didžiausiojo šilumingumo W;

16) kondensacinis katilas– patalpų šildytuvas su šildymo katilu arba kombinuotasis šildytuvas su šildymo katilu, kuriame, įprastinėmis eksploatacijos sąlygomis ir esant nustatytai eksploatacinei vandens temperatūrai vandens garai degimo produktuose dalinai kondensuojasi, kad šių garų fazinio virsmo šilumą būtų galima panaudoti šildymo reikmėms;

17) pagalbinės elektros energijos suvartojimas– metinis elektros energijos kiekis, kurio reikia numatytojo patalpų šildytuvo su šildymo katilu, kombinuotojo šildytuvo su šildymo katilu arba kogeneracinio patalpų šildytuvo veikimo reikmėms, apskaičiuotas pagal elektros energijos suvartojimą esant pilnutinei apkrovai (elmax), dalinei apkrovai (elmin), budėjimo veiksenai ir numatytajai veikimo kiekvienu režimu trukmei, išreikštas galutinės energijos kWh;

18) šilumos nuostoliai budėjimo veiksena (Pstby )– patalpų šildytuvo su šildymo katilu, kombinuotojo šildytuvo su šildymo katilu arba kogeneracinio patalpų šildytuvo šilumos nuostoliai (kW), kai tiekti šilumos nereikia;

Su patalpų šildytuvais su šilumos siurbliais ir su kombinuotaisiais šildytuvais su šilumos siurbliais susijusios apibrėžtys

19) lauko temperatūra (Tj )– sausuoju termometru išmatuota oro temperatūra lauke (Celsijaus laipsniais); santykinis drėgnumas gali būti nustatomas pagal atitinkamu drėgnuoju termometru išmatuotą temperatūrą;

20) vardinis veiksmingumo koeficientas (COPrated ) arba vardinis pirminės energijos santykis (PERrated )– deklaruotoji šiluminė talpa (kW), padalyta iš suvartotos energijos kiekio, išreikšto didžiausiojo šilumingumo kW ir (arba) iš perskaičiavimo koeficiento padaugintos galutinės energijos kW, kai šildoma standartinėmis veikimo sąlygomis;

21) norminės projektinės sąlygos– norminės projektinės temperatūros, didžiausios perėjimo į dvejopo šildymo režimą temperatūros ir didžiausios ribinės veikimo temperatūros derinys, kaip nustatyta III priedo 4 lentelėje;

22) norminė projektinė temperatūra (Tdesignh)– lauko temperatūra Celsijaus laipsniais, kaip nurodyta III priedo 4 lentelėje, kuriai esant dalinės apkrovos koeficientas lygus 1;

23) dalinės apkrovos koeficientas (pl(Tj ))– lauko temperatūros, iš jos atėmus 16 °C, ir norminės projektinės temperatūros, iš jos atėmus 16 °C santykis;

24) šildymo sezonas– veikimo sąlygų rinkinys, kuriuo kiekviename intervale apibūdinamas lauko temperatūrų ir laiko, kurį tos temperatūros pasireiškia per sezoną, derinys;

25) intervalas (binj )– lauko temperatūros ir intervalo trukmės valandomis derinys, kaip nustatyta III priedo 5 lentelėje;

26) intervalo trukmė valandomis (Hj )– valandų skaičius per šildymo sezoną (valandomis per metus), per kurias kiekviename intervale pasireiškia lauko temperatūra, kaip nurodyta III priedo 5 lentelėje;

27) dalinė apkrova šildymo režimu (Ph(Tj ))– šildymo apkrova (kW), esant tam tikrai lauko temperatūrai, apskaičiuojama projektinę apkrovą padauginant iš dalinės apkrovos koeficiento;

28) sezoninis veiksmingumo koeficientas (SCOP) arba sezoninis pirminės energijos santykis (SPER)– bendras patalpų šildytuvų su šilumos siurbliu arba kombinuotųjų siurblių su šilumos siurbliu, kurie naudoja elektros energiją, veiksmingumo koeficientas arba bendras patalpų šildytuvų su šilumos siurbliu arba kombinuotųjų siurblių su šilumos siurbliu, kurie naudoja kurą, pirminės energijos santykis, atitinkantis nustatytą šildymo sezoną, apskaičiuotas kaip norminis metinis šildymo poreikis, padalytas iš metinio energijos suvartojimo;

29) norminis metinis šildymo poreikis (QH )– norminis šildymo poreikis per nustatytą šildymo sezoną (juo remiantis skaičiuojamas SCOP arba SPER), apskaičiuojamas kaip projektinės apkrovos šildymo režimu ir metinio ekvivalentinio aktyviosios veiksenos valandų skaičiaus sandauga (kWh);

30) metinis energijos suvartojimas (QHE )– šildytuvo per metus suvartojama energija, kurios reikia norminiam metiniam patalpų šildymo poreikiui per nustatytą šildymo sezoną patenkinti, išreikšta galutinės energijos kWh ir (arba) didžiausiojo šilumingumo GJ ir padauginta iš perskaičiavimo koeficiento CC;

31) metinis ekvivalentinis aktyviosios veiksenos valandų skaičius (HHE )– numanomas metinis valandų, kurias patalpų šildytuvas su šilumos siurbliu arba kombinuotasis šildytuvas su šilumos siurbliu turi veikti projektine apkrova šildymo režimu, kad patenkintų norminį metinį šildymo poreikį, skaičius (h);

32) veiksmingumo aktyviąja veiksena koeficientas (SCOPon ) arba pirminės energijos aktyviąja veiksena koeficientas (SPERon )– vidutinis patalpų šildytuvo su šilumos siurbliu arba kombinuotojo šildytuvo su šilumos siurbliu, kuris veikdamas aktyviąja veiksena vartoja elektros energiją, veiksmingumo koeficientas arba vidutinis patalpų šildytuvo su šilumos siurbliu arba kombinuotojo šildytuvo su šilumos siurbliu, kuris veikdamas aktyviąja veiksena vartoja kurą, pirminės energijos koeficientas nustatyto šildymo sezono metu;

33) papildomas šildymo pajėgumas (sup(Tj ))– papildomo šildytuvo, kuriuo papildomas deklaruotas šildymo pajėgumas (kW), kad įrenginys išlaikytų dalinę apkrovą šildymo režimu, jei deklaruotas šildymo pajėgumas yra mažesnis nei dalinė apkrova šildymo režimu, vardinis šilumos atidavimas Psup;

34) intervalo veiksmingumo koeficientas (COPbin(Tj )) arba intervalo pirminės energijos santykis (PERbin(Tj ))– patalpų šildytuvo su šilumos siurbliu arba kombinuotojo šildytuvo su šilumos siurbliu, kuris vartoja elektros energiją, veiksmingumo koeficientas arba patalpų šildytuvo su šilumos siurbliu arba kombinuotojo šildytuvo su šilumos siurbliu, kuris vartoja kurą, pirminės energijos koeficientas, būdingas kiekvienam sezono intervalui, nurodytų laikotarpių atveju gautas iš dalinės apkrovos šildymo režimu, deklaruoto šildymo pajėgumo ir deklaruoto veiksmingumo koeficiento, o kitų laikotarpių atveju apskaičiuotas interpoliuojant arba ekstrapoliuojant ir, kai reikia, pakoreguotas pagal blogėjimo koeficientą;

35) deklaruotasis šildymo pajėgumas (Pdh(Tj ))– šildymo pajėgumas (kW), kurį patalpų šildytuvas su šilumos siurbliu arba kombinuotasis šildytuvas su šilumos siurbliu gali teikti esant lauko temperatūrai;

36) pajėgumo valdymas– galimybė keisti patalpų šildytuvo su šilumos siurbliu arba kombinuotojo šildytuvo su šilumos siurbliu pajėgumą, keičiant bent vieno iš skysčių, kurių reikia aušinimo ciklui vykdyti, debitą, nurodomas kaip „pastovus“, jei debito keisti negalima, arba kaip „kintamas“, jei debitas pakeičiamas arba pakinta atlikus du ar daugiau veiksmų;

37) projektinė apkrova šildymo režimu (Pdesignh)– patalpų šildytuvo su šilumos siurbliu arba kombinuotojo šildytuvo su šilumos siurbliu vardinis šilumos atidavimas (Prated) (kW) esant norminei projektinei temperatūrai, kai projektinė apkrova šildymo režimu yra lygi dalinei apkrovai šildymo režimu, o lauko temperatūra lygi norminei projektinei temperatūrai;

38) deklaruotasis veiksmingumo koeficientas (COPd(Tj )) arba deklaruotasis pirminės energijos santykis (PERd(Tj ))– veiksmingumo koeficientas arba pirminės energijos santykis, taikomas ribotam nustatytų intervalų skaičiui;

39) perėjimo į dvejopo šildymo režimą temperatūra (Tbiv )– šildymo režimui gamintojo deklaruota lauko temperatūra, kuriai esant deklaruotasis pajėgumas yra lygus dalinei apkrovai šildymo režimu, o esant žemesnei temperatūrai nei ši, deklaruotasis pajėgumas turi būti papildytas papildomu šildymo pajėgumu, kad būtų išlaikyta dalinė apkrova šildymo režimu (Celsijaus laipsniais);

40) ribinė veikimo temperatūra (TOL)– šildymo režimui tiekėjo deklaruota lauko temperatūra, žemiau kurios patalpų šildytuvas su šilumos oro ir vandens siurbliu arba kombinuotasis šildytuvas su šilumos oro ir vandens siurbliu negali teikti jokio šildymo pajėgumo, o deklaruotasis šildymo pajėgumas lygus nuliui (Celsijaus laipsniais);

41) šildymo vandens ribinė veikimo temperatūra (WTOL)– šildymo režimui tiekėjo deklaruota ištekančio vandens temperatūra (Celsijaus laipsniais), virš kurios patalpų šildytuvas su šilumos siurbliu arba kombinuotasis šildytuvas su šilumos siurbliu negali teikti jokio šildymo pajėgumo, o deklaruotasis šildymo pajėgumas lygus nuliui;

42) ciklinis pajėgumas šildymo režimu (Pcych)– per ciklinio veikimo šildymo režimu bandymo intervalą integruotas šildymo pajėgumas (kW);

43) ciklinis efektyvumas (COPcyc arba PERcyc)– veiksmingumo koeficiento vidurkis arba pirminės energijos santykio vidurkis per ciklinio veikimo bandymo intervalą, apskaičiuotas kaip per intervalą integruotas šildymo pajėgumas (kW), padalytas iš per tą patį intervalą integruotos suvartojamos energijos, išreikštos didžiausiojo šilumingumo kWh ir (arba) iš perskaičiavimo koeficiento padaugintos galutinės energijos kWh;

44) blogėjimo koeficientas (Cdh)– efektyvumo mažėjimo dėl ciklinio patalpų šildytuvų su šilumos siurbliu arba kombinuotojo šildytuvo su šilumos siurbliu veikimo matas; jei Cdh nenustatomas matuojant, naudojama numatytoji blogėjimo koeficiento vertė Cdh = 0,9;

45) aktyvioji veiksena– veiksena, atitinkanti trukmę valandomis, kai įrenginį veikia uždaros erdvės šildymo apkrova ir kai aktyvuota šildymo funkcija; esant šiai veiksenai patalpų šildytuvas su šilumos siurbliu arba kombinuotasis šildytuvas su šilumos siurbliu gali cikliškai įsijungti ir išsijungti, kad būtų pasiekta arba išlaikyta reikiama patalpų oro temperatūra;

46) išjungties veiksena– būsena, kuriai esant patalpų šildytuvas su šilumos siurbliu arba kombinuotasis šildytuvas su šilumos siurbliu yra prijungtas prie maitinimo šaltinio ir neteikia jokios funkcijos, įskaitant būsenas, kai tik rodoma, kad prietaisas yra išjungties veiksenos būsenos, ir būsenas, kai vykdomos tik tos funkcijos, kurių paskirtis – užtikrinti elektromagnetinį suderinamumą pagal Europos Parlamento ir Tarybos direktyvą 2004/108/EB (1);

47) termostato išjungties veiksena– būsena, atitinkanti trukmę valandomis, kai įrenginio neveikia šildymo apkrova ir kai neaktyvuota šildymo funkcija, ir nors šildymo funkcija įjungta, tačiau patalpų šildytuvas su šilumos siurbliu arba kombinuotasis šildytuvas su šilumos siurbliu neveikia; aktyviąja veiksena veikiančio šildytuvo ciklinis veikimas termostatinės išjungties veiksena nelaikomas;

48) karterio šildymo veiksena– būsena, kai aktyvinamas šildymo įtaisas siekiant užtikrinti, kad šaldalas netekėtų į kompresorių, ir taip apriboti šaldalo koncentraciją alyvoje kompresoriaus paleidimo metu;

49) energijos suvartojimas išjungties veiksena (POFF )– išjungties veiksena veikiančio patalpų šildytuvo su šilumos siurbliu arba kombinuotojo šildytuvo su šilumos siurbliu vartojamoji galia (kW);

50) energijos suvartojimas termostato išjungties veiksena (PTO )– termostato išjungties veiksena veikiančio patalpų šildytuvo su šilumos siurbliu arba kombinuotojo šildytuvo su šilumos siurbliu vartojamoji galia (kW);

51) energijos suvartojimas karterio šildymo veiksena (PCK )– karterio šildymo veiksena veikiančio patalpų šildytuvo su šilumos siurbliu arba kombinuotojo šildytuvo su šilumos siurbliu vartojamoji galia (kW);

52) žematemperatūris šilumos siurblys– patalpų šildytuvas su šilumos siurbliu, specialiai suprojektuotas naudoti esant žemai temperatūrai, kuris negali tiekti šildymo vandens, kurio išleidimo temperatūra 52 °C, kai sausuoju (drėgnuoju) termometru išmatuota įleidimo temperatūra yra – 7 °C (– 8 °C) esant norminėms projektinėms vidutinio klimato sąlygoms;

53) žematemperatūris naudojimas– naudojimas, kai patalpų šildytuvas su šilumos siurbliu teikia deklaruotąjį šildymo pajėgumą esant 35 °C patalpų šilumokaičio išleidimo temperatūrai;

54) naudojimas vidutinėje temperatūroje– naudojimas, kai patalpų šildytuvas su šilumos siurbliu arba kombinuotasis šildytuvas su šilumos siurbliu teikia deklaruotąjį šildymo pajėgumą esant 55 °C patalpų šilumokaičio išleidimo temperatūrai;

Su vandens šildymu kombinuotuosiuose šildytuvuose susijusios apibrėžtys

55) apkrovos profilis– tam tikra vandens ėmimo seka, kaip nurodyta III priedo 7 lentelėje; kiekvienas kombinuotasis šildytuvas atitinka bent vieną apkrovos profilį;

56) vandens ėmimas– tam tikras naudingojo vandens srauto, naudingosios vandens temperatūros, naudingojo energijos kiekio ir didžiausios temperatūros derinys, kaip nurodyta III priedo 7 lentelėje;

57) naudingasis vandens srautas (f)– mažiausias srautas (litrais/min.), kuriuo karštas vanduo yra naudingas atskaitinei energijai, kaip nurodyta III priedo 7 lentelėje;

58) naudingoji vandens temperatūra (Tm )– vandens temperatūra Celsijaus laipsniais, iki kurios įšilęs vanduo tampa naudingas atskaitinei energijai, kaip nurodyta III priedo 7 lentelėje;

59) naudingosios energijos kiekis (Qtap )– karšto vandens energijos kiekis (kWh), kai temperatūra yra lygi naudingajai vandens temperatūrai arba už ją didesnė ir kai vandens srautai yra lygūs naudingajam vandens srautui arba už jį didesni, kaip nurodyta III priedo 7 lentelėje;

60) karšto vandens energijos kiekis– vandens savitosios šiluminės talpos, karšto vandens ištakos ir šalto vandens prietakos vidutinio temperatūrų skirtumo ir visos paruošto karšto vandens masės sandauga;

61) didžiausia temperatūra (Tp )– būtiniausia vandens temperatūra Celsijaus laipsniais, kuri turi būti pasiekta per vandens ėmimą, kaip nurodyta III priedo 7 lentelėje;

62) atskaitinė energija (Qref )– vandens ėmimo naudingojo energijos kiekio suma (kWh), susijusi su tam tikru apkrovos profiliu, kaip nurodyta III priedo 7 lentelėje;

63) didžiausios apkrovos profilis– didžiausios atskaitinės energijos, kurią gali tiekti to apkrovos profilio temperatūros ir srovės sąlygas atitinkantis kombinuotasis šildytuvas, apkrovos profilis;

64) deklaruotasis apkrovos profilis– vertinant atitiktį taikomas apkrovos profilis;

65) elektros energijos suvartojimas per parą (Qelec )– per 24 valandas iš eilės pagal deklaruotąjį apkrovos profilį suvartojama elektros energija galutinės energijos kWh;

66) kuro sunaudojimas per parą (Qfuel )– per 24 valandas iš eilės pagal deklaruotąjį apkrovos profilį sunaudojamas kuras didžiausiojo šilumingumo kWh.

(1) OL L 390, 2004 12 31, p. 24.